दक्षिण अफ्रिका तीन दिनभित्र १० विकेटले विजयी
दक्षिण अफ्रिकाले श्रीलंकालाई मंगलबार दोस्रो टेस्टमा तीन दिनभित्र १० विकेटले पराजित गरेको छ । यससँगै घरेलु टिमले दुई टेस्टको शृंखला २–० ले जितेको छ । दक्षिण अफ्रिकी प्रशिक्षकका रूपमा यो मार्क बाउचरको पहिलो जित हो ।
जोहानसबर्ग — दक्षिण अफ्रिकाले श्रीलंकालाई मंगलबार दोस्रो टेस्टमा तीन दिनभित्र १० विकेटले पराजित गरेको छ । यससँगै घरेलु टिमले दुई टेस्टको शृंखला २–० ले जितेको छ । दक्षिण अफ्रिकी प्रशिक्षकका रूपमा यो मार्क बाउचरको पहिलो जित हो ।दक्षिण अफ्रिकाले आफ्नो दोस्रो इनिङ्समा जितका लागि ६७ रनको लक्ष्य पाएकोमा त्यसलाई बिना कुनै विकेटको क्षति १३.२ ओभरमा पूरा गरेको थियो । श्रीलंका भने आफ्नो दोस्रो इनिङ्समा २ सय ११ रन बनाएर अलआउट भएको थियो ।त्यसमा प्रारम्भिक ब्याट्सम्यान दिमुथ करुनारत्नेले १ सय ३ रन बनाए पनि अन्य ब्याट्सम्यानले गतिलो योगदान दिन सकेनन् । श्रीलंका आफ्नो पहिलो इनिङ्समा १ सय ५७ रनमा समेटिएपछि दबाबमा आएको थियो र त्यसयता उसले स्थिति सम्हाल्न सकेन् ।दक्षिण अफ्रिकाले त्यसका जवाफमा ३ सय २ रन जोडेको थियो । श्रीलंकाले पहिलो टेस्टमा पनि एक इनिङ्स र ४५ रनको हार बेहोरेको थियो । दोस्रो टेस्टमा पनि श्रीलंका ठूलो अन्तरको जितबाट जोगिन सकेन ।